2.  ลักษณะการประกอบธุรกิจ

บริษัท โรงพิมพ์ตะวันออก จำกัด (มหาชน) ประกอบธุรกิจการพิมพ์ที่ครบวงจร
โดยการรับจ้างพิมพ์งานต่างๆ ทั้งภายในและภายนอกประเทศ มีทุนจดทะเบียนที่ชำระแล้ว 360
ล้านบาท ผู้ก่อตั้งคือ คุณสนธิ ลิ้มทองกุล และ คุณยุทธ ชินสุภัคกุล
โดยมีวัตถุประสงค์หลักเพื่อให้เป็นโรงพิมพ์สำหรับรองรับสิ่งพิมพ์หนังสือพิมพ์ธุรกิจรายวัน “ผู้จัดการ”
และงานพิมพ์อื่นๆ ในกลุ่มบริษัทเอง ซึ่งสัดส่วนรายได้มีมูลค่าสูงถึงกว่าร้อยละ 80
ของรายได้รวมของบริษัท
ดังนั้นโครงสร้างรายได้ของบริษัทจึงถูกผูกไว้กับสิ่งพิมพ์ดังกล่าวเป็นส่วนใหญ่
เมื่อบริษัทผู้ผลิตสิ่งพิมพ์ดังกล่าวประสบปัญหาทางธุรกิจ
อันสืบเนื่องมาจากภาวะตกต่ำทางเศรษฐกิจโดยรวม อีกทั้งส่วนแบ่งทางการตลาด
หนังสือพิมพ์ธุรกิจของบริษัทผู้ผลิตสิ่งพิมพ์ดังกล่าวลดลงเป็นอันมาก
รวมทั้งการปิดตัวเองของสิ่งพิมพ์ประเภทนิตยสาร หนังสือพิมพ์ธุรกิจการเงินฉบับอื่น ๆ
ยิ่งทำให้กระทบกับรายได้จากค่าจ้างพิมพ์และบริการงานพิมพ์มากยิ่งขึ้นไปอีก

บริษัทได้ลงทุนในบริษัทย่อยและบริษัทร่วม ดังนี้ : ( ณ สิ้นปีบัญชี 2544 )

+--------------------------------------+------------+-----------------+
| บริษัท                                 | ทุนจดทะเบียน | สัดส่วนการลงทุน    |
|                                      |            |                 |
|                                      | (ล้านบาท)   | (ร้อยละ)         |
+--------------------------------------+------------+-----------------+
| นอร์ทเทิร์น พริ้นติ้ง แอนด์ แพกเก็จจิ้ง จำกัด    | 40.00      | 62.50           |
+--------------------------------------+------------+-----------------+
| เอ็กซ์เพรสการพิมพ์ จำกัด                  | 100.00     | 100.00          |
+--------------------------------------+------------+-----------------+
| Asher Co. (Hong Kong)                | 76.72      | 100.00          |
+--------------------------------------+------------+-----------------+
| มาร์คเซ็นซิ่ง (ประเทศไทย)                | 25.00      | 100.00          |
+--------------------------------------+------------+-----------------+
| นอร์ทอีสเทิร์น พริ้นติ้ง แอนด์ แพกเกจจิ้ง จำกัด  | 40.00      | 25.00           |
+--------------------------------------+------------+-----------------+

ซึ่งในปัจจุบันนี้ทั้งบริษัทร่วมและบริษัทย่อยได้หยุดดำเนินกิจการแล้วเนื่องจากประสบปัญหาการขาดทุนและผลกระทบจากภาวะเศรษฐกิจตกต่ำ
และจากแผนฟื้นฟูกิจการได้มีการโอนหุ้นของบริษัทย่อยและร่วม ให้กับเจ้าหนี้รายที่ได้จดจำนองไว้
ดังนั้น ปัจจุบันนี้ บริษัทจะไม่มีเงินลงทุนในบริษัทอื่นแต่อย่างใด บริษัทได้รับการส่งเสริมการลงทุนจาก
BOI ในการยกเว้นภาษีนำเข้าเครื่องจักรและวัตถุดิบที่นำเข้ามาผลิตเพื่อการส่งออก 100%
แต่ในปัจจุบันบริษัทไม่ได้รับผลประโยชน์จากบัตรส่งเสริมจาก BOI
เนื่องจากบริษัทยังไม่มีธุรกิจส่งออก
จึงได้รับเพียงผลประโยชน์จากการยกเว้นภาษีนำเข้าเครื่องจักรจากต่างประเทศแต่เพียงอย่างเดียว
ในปัจจุบันสิทธิประโยชน์จากการส่งเสริมดังกล่าวบริษัทมิได้มีการใช้สิทธิประโยชน์ที่ได้รับ

การประกอบธุรกิจการพิมพ์ของบริษัท โรงพิมพ์ตะวันออก จำกัด (มหาชน)
มีการรับ-จ้างพิมพ์สิ่งพิมพ์ต่างๆ ทั้งหนังสือพิมพ์ “ผู้จัดการ” นิตยสาร หนังสือเรียน หนังสือปกแข็ง
ปกอ่อน ตามความต้องการของลูกค้า ซึ่งบริษัท โรงพิมพ์ตะวันออก จำกัด (มหาชน) เป็น 1 ใน 5
ของโรง-พิมพ์ขนาดใหญ่
จึงสามารถรับพิมพ์งานที่มีปริมาณมากและต้องการความรวดเร็วในการพิมพ์ได้
รวมทั้งงานพิมพ์แบบเรียน หนังสือและตำราเรียนต่างๆ
โดยใช้กระดาษชนิดเดียวกันกับการพิมพ์หนังสือพิมพ์ ในการผลิตสิ่งพิมพ์ของบริษัทมีทั้งการพิมพ์ม้วน
(Web Press) และการพิมพ์แผ่น (Sheet Press) โดยที่การพิมพ์ม้วนจะใช้ในการพิมพ์หนังสือพิมพ์
ส่วนการพิมพ์แผ่นจะใช้ในงานพิมพ์นิตยสาร แผ่นพับ โบรชัวร์ต่างๆ หนังสือปกอ่อนและปกแข็ง

อนาคตบริษัทจะพยายามรักษาระดับรายได้จากการขายและบริการงานพิมพ์ สำหรับ ในปี พ.ศ.2545
บริษัทได้มีการประมาณยอดขาย 406 ล้านบาท เพิ่มขึ้นจากปีที่ผ่านมา 46 ล้านบาท
โดยที่บริษัทได้ทำการประเมินคุณภาพลูกค้าบริษัทในกลุ่มอย่างละเอียดและรอบคอบ
โดยเน้นเงื่อนไขการชำระค่าบริการจ้างพิมพ์ให้แน่นอน
อีกทั้งบริษัทมีความจำเป็นต้องเร่งรัดการเก็บหนี้ค้างชำระจากการให้บริการในอดีตที่ผ่านมาอย่างเร่งด่วนและมีประสิทธิภาพ